amanoisuno/poetBack huggingface dataset:
括蒼山 劉昭禹 
盡日行方半，諸山直下看。白雲隨步起，危徑極天盤。瀑頂橋形小，溪邊店影寒。往來空太息，玄鬢改非難。
憶天臺山 劉昭禹 
常記遊靈境，道人情不低。岩房容偃息，天路許相攜。霞散曙峰外，虹生涼瀑西。何當塵役了，重去聽猿啼。
冬日暮國清寺留題 劉昭禹 
天臺山下寺，冬暮景如屏。樹密風長在，年深像有靈。高鐘疑到月，遠燒欲連星。因共真僧話，心中萬慮寧。
靈溪觀 劉昭禹 
鼇海西邊地，宵吟景象寬。雲開孤月上，瀑噴一山寒。人異發常綠，草靈秋不幹。無由此棲息，魂夢在長安。
懷華山隱者 劉昭禹 
先生入太華，杳杳絕良音。秋夢有時見，孤雲無處尋。神清峰頂立，衣冷瀑邊吟。應笑幹名者，六街塵土深。
贈惠律大師 劉昭禹 
秋是憶山日，禪窗露灑餘。幾懸華頂夢，應寄沃洲書。風月資吟筆，杉篁籠靜居。滿城誰不重，見著紫衣初。
經費冠卿舊隱 劉昭禹 
節高終不起，死戀九華山。聖主情何切，孤雲性本閑。名傳中國外，墳在亂松間。依約曾棲處，斜陽鳥自還。
聞蟬 劉昭禹 
一雨一番晴，山林冷落青。莫侵殘日噪，正在異鄉聽。孤館宿漳浦，扁舟離洞庭。年年當此際，那免鬢凋零。
送休公歸衡 劉昭禹 
草履初登南嶽船，銅瓶猶貯北山泉。衡陽舊寺春歸晚，門鎖寒潭幾樹蟬。
句 劉昭禹 
句向夜深得，心從天外歸。危樓聊側耳，高柳又鳴蟬。（《秋日登樓》，蘚色圍波井，花陰上竹樓。對面雷瞋樹，當街雨趁人。春光懷玉闕，萬里起初程。江上呼風去，天邊掛席飛。漆燈尋黑洞，之字上危峰。
銅柱辭 李宏皋 
招靈鑄柱垂英烈，手執干戈征百越。誕今鑄柱庇黔黎，五溪之眾不足平，我師輕躡如春冰。溪人畏威思納質，
題桃源 李宏皋 
山翠參差水渺茫，秦人昔在楚封疆。當時避世乾坤窄，他年倘遂平生志，來著霞衣侍玉皇。
李皋試詩 何仲舉 
似玉來投獄，拋家去就枷。可憐兩片木，夾卻一枝花。
句 何仲舉 
碧雲章句才離手，紫府神仙盡點頭。樹迎高鳥歸深野，雲傍斜陽過遠山。（《秋日晚望》，
耕夫謠 徐仲雅 
張緒逞風流，王衍事輕薄。出門逢耕夫，顏色必不樂。肥膚如玉潔，力拗絲不折。半日無耕夫，此輩總餓殺。
贈齊己 徐仲雅 
我唐有僧號齊己，未出家時宰相器。爰見夢中逢五丁，一言悟得生死海，芙蓉吐出琉璃心。悶見有唐風雅缺，格何古，天工未生誰知主。混沌鑿開雞子黃，真宰夜來調暖律，聲聲吹出嫩青春。調何雅，語何奇，血潑乾坤龍戰時。祖龍跨海日方出，一簟松風冷如冰，長伴巢由伸腳睡。
贈江處士 徐仲雅 
門在松陰裏，山僧幾度過。藥靈丸不大，棋妙子無多。薄霧籠寒徑，殘風戀綠蘿。金烏兼玉兔，年幾奈公何。
東華觀偃松 徐仲雅 
半已化為石，有靈通碧湘。生逢堯雨露，老直漢風霜。月滴蟾心水，龍遺腦骨香。始于毫末後，曾見幾興亡。
詠棕樹 徐仲雅 
葉似新蒲綠，身如亂錦纏。任君千度剝，意氣自沖天。
宮詞 徐仲雅 
內人曉起怯春寒，輕揭珠簾看牡丹。一把柳絲收不得，和風搭在玉欄杆。
句 徐仲雅 
屋面盡生人耳朵，籬頭多是老翁須。平分造化雙苞去，拆破春風兩面開。雲路半開千里月，洞門斜掩一天春。（《馬希範夜宴迎四儀夫人》）鑿開青帝春風國，移下姮娥夜月樓。（《馬殷明月圃》，珠璣影冷偏粘草，蘭麝香濃卻損花。山色曉堆羅黛雨，草梢春戛麝香風。衰蘭寂寞含愁綠，小杏妖嬈弄色紅。旁搜水脈湘心滿，遍揭泉根梵底通。水□滴殘青□瘦，石脂傾盡白雲空。深浦送回芳草日，急灘牽斷綠楊風。藕梢逆入銀塘裏，蘋跡潛來玉井中。敗菊籬疏臨野渡，落梅村冷隔江楓。剪開淨澗分苗稼，劃破漣漪下釣筒。
分水嶺 伍彬 
前賢功及物，禹後杳難儔。不改古今色，平分南北流。寒沖山影岸，清繞荻花洲。儘是朝宗去，潺潺早晚休。
句 伍彬 
稚子出看莎徑沒，漁翁來報竹橋流。蹤跡未辭鴛鷺客，夢魂先到鷓鴣村。
留宿廖融山齋 楊徽之 
清和春尚在，歡醉日何長。谷鳥隨柯轉，庭花奪酒香。初晴岩翠滴，向晚樹陰涼。別有堪吟處，相留宿草堂。
句 楊徽之 
新霜染楓葉，皎月借蘆花。廢宅寒塘水，荒墳宿草煙。
登祝融峰 王元 
草疊到孤頂，身齊高鳥翔。勢疑撞翼軫，翠欲滴瀟湘。雲濕幽崖滑，風梳古木香。晴空聊縱目，杳杳極窮荒。
懷翁宏 王元 
獨夜思君切，無人知此情。滄州歸未得，華髮別來生。孤館木初落，高空月正明。遠書多隔歲，獨念沒前程。
聽琴 王元 
拂塵開素匣，有客獨傷時。古調俗不樂，正聲君自知。寒泉出澗澀，老檜倚風悲。縱有來聽者，誰堪繼子期。
哭李韶 王元 
韶也命何奇，生前與世違。貧棲古梵刹，終著舊麻衣。雅句僧抄遍，孤墳客吊稀。故園今孰在，應見夢中歸。
題鄧真人遺址 王元 
三千功滿仙升去，留得山前舊隱基。但見白雲長掩映，近代無人尋異事，野泉噴月瀉秋池。
句 王元 
伴行惟瘦鶴，尋步入深雲。
謝翁宏以詩百篇見示 廖融 
高奇一百篇，造化見工全。積思遊滄海，冥搜入洞天。神珠迷罔象，端玉匪雕鐫。休歎不得力，離騷千古傳。
贈天臺逸人 廖融 
移檜托禪子，攜家上赤城。拂琴天籟寂，欹枕海濤生。雲白寒峰晚，鳥歌春穀晴。又聞求桂楫，載月十洲行。
古檜 廖融 
何人見植初，老樹梵王居。山鬼暗棲托，樵夫難破除。聲高秋漢迥，影倒月潭虛。盡日無僧倚，清風長有餘。
題伍彬屋壁 廖融 
圓塘綠水平，魚躍紫蓴生。要路貧無力，深村老退耕。犢隨原草遠，蛙傍塹籬鳴。撥棹茶川去，初逢穀雨晴。
夢仙謠 廖融 
琪木扶疏系辟邪，麻姑夜宴紫皇家。銀河旌節搖波影，星稀猶倚虹橋立，擬就張騫搭漢槎。
退宮妓 廖融 
神仙風格本難儔，曾從前皇翠輦遊。紅躑躅繁金殿暖，一旦色衰歸故里，月明猶夢按梁州。
句 廖融 
圭灶先知曉，盆池別見天，雲穿搗藥屋，雪壓釣魚舟。
贈廖融 王正己 
病起正當秋閣迥，酒醒迎對夜濤寒。爐中藥熟分僧飯，枕上琴閑借客彈。
句 王正己 
洗盂秋澗日華動，搗藥夜坐秋氣深。
送廖融處士南游 翁宏 
病臥瘴雲間，莓苔漬竹關。孤吟牛渚月，老憶洞庭山。壯志潛消盡，淳風竟未還。今朝忽相遇，執手一開顏。
春殘 翁宏 
又是春殘也，如何出翠幃。落花人獨立，微雨燕雙飛。寓目魂將斷，經年夢亦非。那堪向愁夕，蕭颯暮蟬輝。
秋殘 翁宏 
又是秋殘也，無聊意若何。客程江外遠，歸思夜深多。峴首飛黃葉，湘湄走白波。仍聞漢都護，今歲合休戈。
句 翁宏 
萬木橫秋裏，孤舟半夜猿。漏光殘井甃，缺影背山椒。風回山火斷，潮落岸冰高。
過衡山贈廖處士 張觀 
未向漆園為傲吏，定應明代作征君。傳家奕世無金玉，到頭終為蒼生起，休戀耕煙楚水濆。
竹枝詞二首 孫光憲 
門前春水白蘋花，岸上無人小艇斜。商女經過江欲暮，散拋殘食飼神鴉。亂繩千結絆人深，越羅萬丈表長尋。楊柳在身垂意緒，藕花落盡見蓮心。
楊柳枝詞四首 孫光憲 
閶門風暖落花幹，飛遍江城雪不寒。獨有晚來臨水驛，閒人多憑赤欄幹。有池有榭即濛濛，浸潤翻成長養功。恰似有人長點檢，著行排立向春風。根柢雖然傍濁河，無妨終日近笙歌。毿毿金帶誰堪比，還共黃鶯不較多。萬株枯槁怨亡隋，似吊吳台各自垂。好是淮陰明月裏，酒樓橫笛不勝吹。
採蓮 孫光憲 
菡萏香連十頃陂，小姑貪戲採蓮遲。晚來弄水船頭濕，更脫紅裙裹鴨兒。
八拍蠻 孫光憲 
孔雀尾拖金線長，怕人飛起入丁香。越女沙頭爭拾翠，相呼歸去背斜陽。
句 孫光憲 
曉廚烹淡菜，春杼種橦花。
詠蒲鞋 劉章 
吳江浪浸白蒲春，越女初挑一樣新。才自繡窗離玉指，今日高樓鴛瓦上，不知拋擲是何人。
夜坐 路洵美 
簾卷竹軒清，四鄰無語聲。漏從吟裏轉，月自坐來明。草木露華濕，衣裳寒氣生。難逢知鑒者，空悅此時情。
荊台道院 梁震 
桑田一變賦歸來，爵祿焉能浼我哉。黃犢依然花竹外，清風萬古凜荊台。